ಎಡ್ವರ್ಡ್_ಕಲೆನ್‌_(ಟ್ವಿಲೈಟ್)
ಪಾತ್ರ ಹಂಚಿಕೆ
ಎಡ್ವರ್ಡ್ ಪಾತ್ರವನ್ನು 2008ರ ಟ್ವಿಲೈಟ್ ಚಿತ್ರಕ್ಕಾಗಿರುವ ಪಾತ್ರವರ್ಗದಲ್ಲಿ ಸೇರಿಸಿಕೊಳ್ಳುವ ಮೊದಲಿಗೆ, ಮೆಯೇರ್ ಹೀಗೆ ಅಭಿಪ್ರಾಯಪಟ್ಟಳು: ಎಡ್ವರ್ಡ್ ಪಾತ್ರವು "ಪ್ರಶ್ನಾತೀತವಾಗಿ ಪಾತ್ರಹಂಚಿಕೆಯಲ್ಲಿನ ಒಂದು ಅತ್ಯಂತ ಕ್ಲಿಷ್ಟ ಪಾತ್ರವಾಗಿದ್ದರೂ, ಅದು ನಾನು ಅತ್ಯಂತ ಉತ್ಕಟ ಭಾವದಿಂದ ನಿರ್ಧರಿಸಿದ ಒಂದು ಪಾತ್ರವೂ ಆಗಿದೆ.    ನಾನು ಕಂಡಂತೆ ಎಡ್ವರ್ಡ್ ಕಲೆನ್‌ ಪಾತ್ರದೊಂದಿಗೆ ನಿಕಟತೆಯನ್ನು ಹೊಂದಿದ್ದ ಏಕೈಕ ನಟನೆಂದರೆ ....(ಡ್ರಮ್ ರೋಲ್).... ಹೆನ್ರಿ ಕ್ಯಾವಿಲ್." ಚಿತ್ರವನ್ನು ಸಮಿಟ್‌ ಎಂಟರ್ಟೈನ್ಮೆಂಟ್‌ ಸಂಸ್ಥೆಯು 2007ರ ಜುಲೈನಲ್ಲಿ ಆಯ್ಕೆ ಮಾಡಿದಾಗ, ಮೆಯೇರ್ ಈ ರೀತಿ ಹೇಳಿದಳು: "ನನ್ನ ಪರಿಪೂರ್ಣ ಎಡ್ವರ್ಡ್‌ನನ್ನು ಕಳೆದುಕೊಳ್ಳುವುದು ನನಗೆ ಅತ್ಯಂತ ನಿರಾಶೆಯ ಸಂಗತಿ", ಅಷ್ಟು ಹೊತ್ತಿಗಾಗಲೇ ಕ್ಯಾವಿಲ್‌ಗೆ 24 ವರ್ಷ ವಯಸ್ಸಾಗಿತ್ತು, ಮತ್ತು ಆ ಪಾತ್ರದೊಳಗೆ ಪರಕಾಯ ಪ್ರವೇಶ ಮಾಡುವಲ್ಲಿ ಪಾತ್ರಕ್ಕಿಂತ ಸಾಕಷ್ಟು ವಯಸ್ಸಾದವನಂತೆ ಕಾಣಿಸುತ್ತಿದ್ದು, ನೈಜತೆ ಮಾಯವಾಗಿತ್ತು." ತನ್ನ ಅಂತರ್ಜಾಲದಲ್ಲಿ ಮೆಯೇರ್ ವರದಿ ಮಾಡಿದಂತೆ, ಅಭಿಮಾನಿಗಳು ಸಲಹೆ ಮಾಡಿರುವ ಅನುಸಾರ ಎಡ್ವರ್ಡ್ ಪಾತ್ರವನ್ನು ನಿರ್ವಹಿಸಬಹುದಾದ ನಾಲ್ಕು ಅತ್ಯಂತ ಜನಪ್ರಿಯ ನಟರುಗಳೆಂದರೆ, ಹೇಡನ್‌ನ್ ಕ್ರಿಸ್ಟನ್ಸೇನ್, ರಾಬರ್ಟ್ ಪ್ಯಾಟಿನ್ಸನ್‌, ಓರ್ಲಾಂಡೋ ಬ್ಲೂಮ್ ಮತ್ತು ಗೆರಾರ್ಡ್ ವೇ. 2007ರ ಡಿಸೆಂಬರ್ 11ರಂದು, ಹ್ಯಾರಿ ಪಾಟರ್ ಚಿತ್ರಗಳಲ್ಲಿ ಸೆಡ್ರಿಕ್ ಡಿಗೊರಿ ಪಾತ್ರದಲ್ಲಿನ ಅಭಿನಯದ ಮೂಲಕ ಪರಿಚಿತನಾದ ಪ್ಯಾಟಿನ್ಸನ್‌ನನ್ನು, ಈ ಪಾತ್ರಕ್ಕೆ ಆಯ್ಕೆ ಮಾಡಲಾಗಿದೆಯೆಂದು ಘೋಷಿಸಲಾಯಿತು.   ಈ ಕುರಿತು ಸಮಿಟ್‌ ಎಂಟರ್ಟೈನ್ಮೆಂಟ್‌ನ ನಿರ್ಮಾಣದ ಅಧ್ಯಕ್ಷನಾದ ಎರಿಕ್ ಫೇಗ್ ಹೀಗೆ ಹೇಳಿಕೆ ನೀಡಿದ: "ಒಂದು ಪಾತ್ರವು ಓದುಗರ ಕಲ್ಪನೆಯಲ್ಲಿ ಸ್ಪಷ್ಟವಾಗಿ ಛಾಪುಒತ್ತಿದ ಮೇಲೆ ಅಂತಹ ಪಾತ್ರಕ್ಕೆ ಒಬ್ಬ ಯೋಗ್ಯ ನಟನನ್ನು ಹುಡುಕುವುದು ಯಾವಾಗಲೂ ಒಂದು ಸವಾಲಾಗಿರುತ್ತದೆ. ಆದರೆ ನಾವು ಜವಾಬ್ದಾರಿಯನ್ನು ಗಂಭೀರವಾಗಿ ಪರಿಗಣಿಸಿದೆವು ಮತ್ತು ರಾಬ್ ಪ್ಯಾಟಿನ್ಸನ್‌ ಪಾತ್ರದಲ್ಲಿರುವುದರಿಂದ ಟ್ವಿಲೈಟ್‌ ನಲ್ಲಿನ ಬೆಲ್ಲಾಳಿಗೆ ಒಬ್ಬ ಪರಿಪೂರ್ಣ ಎಡ್ವರ್ಡ್‌ನನ್ನು ಹುಡುಕಿದ್ದೇವೆ ಎಂದು ನಮಗೆ ಭರವಸೆಯಿದೆ." ಮೆಯೇರ್ ನೀಡಿದ ಹೇಳಿಕೆ ಹೀಗಿತ್ತು: "ಎಡ್ವರ್ಡ್ ಪಾತ್ರಕ್ಕೆ ಸಂಬಂಧಿಸಿದಂತೆ ಸಮಿಟ್‌ ಮಾಡಿದ ಆಯ್ಕೆಯಿಂದಾಗಿ ನಾನು ಭಾವಪರವಶಳಾಗಿದ್ದೇನೆ. ಏಕಕಾಲಕ್ಕೆ ಅಪಾಯಕಾರಿಯಾಗಿ ಹಾಗೂ ಸುಂದರವಾಗಿ ಕಾಣಿಸುವ ನಟರು ತುಂಬಾ ಅಪರೂಪ, ಮತ್ತು ನನ್ನ ಕಲ್ಪನೆಯಲ್ಲಿರುವ ಎಡ್ವರ್ಡ್‌ನಂತೆ ಇರುವ ನಟರಂತೂ ಇನ್ನೂ ಅಪರೂಪ. ರಾಬರ್ಟ್ ಪ್ಯಾಟಿನ್ಸನ್‌ ವಿಸ್ಮಯಕರವಾಗಿ ಕಾಣಿಸಿಕೊಳ್ಳಲಿದ್ದಾನೆ." ಪಾತ್ರಹಂಚಿಕೆಯ ಕುರಿತು ಟ್ವಿಲೈಟ್‌ ನ ನಿರ್ದೇಶಕಿ, ಕ್ಯಾಥೆರಿನ್ ಹಾರ್ಡ್ವಿಕ್‌ ಮಾತನಾಡುತ್ತಾ, "ಎಡ್ವರ್ಡ್ ಕುರಿತಾಗಿ ಪ್ರತಿಯೊಬ್ಬರು ಇಂಥದೊಂದು ಆದರ್ಶೀಕರಿಸಲ್ಪಟ್ಟ ದೃಷ್ಟಿಯನ್ನು ಹೊಂದಿದ್ದಾರೆ. [ನಾನು ಯಾರನ್ನು ಆಯ್ಕೆ ಮಾಡುವೆ ಎಂಬುದರ ಬಗ್ಗೆ] ಅವರು ಕ್ರೋಧೋನ್ಮತ್ತರಾಗಿದ್ದರು. ಒಂದು ರೀತಿಯಲ್ಲಿ ಇದು ವಯಸ್ಸಾದ ಹೆಂಗಸರು ಹೇಳುವ, 'ನೀನು ಸರಿಯಾದವರನ್ನೇ ಆಯ್ಕೆ ಮಾಡುವುದು ಒಳಿತು' ಎಂಬ ಮಾತಿನಂತೆ ಇತ್ತು." ಅವಳ ಬಹಿರಂಗಪಡಿಸಿದಂತೆ, ಪ್ಯಾಟಿನ್ಸನ್‌ನ ಒಂದು ಛಾಯಾಚಿತ್ರವನ್ನು ನೋಡಿದಾಗ ಆರಂಭದಲ್ಲಿ ಆಕೆ ಭಾವಪರವಶಳಾಗಲಿಲ್ಲ; ಆದರೆ ಅವನ ಅಭಿನಯ ಪರೀಕ್ಷೆಯವಾಗಲಿ ಎಂದು ಅವಳು ಹೇಳಿದಳು. ಸದರಿ ಸನ್ನಿವೇಶವು ಸಹ-ನಟಿಯಾದ ಕ್ರಿಸ್ಟನ್‌ ಸ್ಟೀವರ್ಟ್‌ ಜೊತೆಯಲ್ಲಿನ ಒಂದು ಪ್ರೇಮದ ದೃಶ್ಯವಾಗಿತ್ತು. ಈ ದೃಶ್ಯದ ಕುರಿತು ಅವಳು ಮಾತನಾಡುತ್ತಾ, "ಅದು ಉದ್ವೇಗಕಾರಿಯಾಗಿತ್ತು. ಕೋಣೆಯು ಕಿರಿದಾಗಿತ್ತು, ಆಕಾಶವು ತೆರೆದುಕೊಂಡಿತ್ತು, ಮತ್ತು ನನ್ನ ಪ್ರಕಾರ, 'ಇದು ಉತ್ತಮ ಫಲಿತಾಂಶವನ್ನು ನೀಡಲಿದೆ' ಎಂದು ನಾನು ಅಂದುಕೊಂಡೆ" ಎಂದು ನುಡಿದಳು. ಇದನ್ನು ಒಪ್ಪಿಕೊಂಡು ಪ್ಯಾಟಿನ್ಸನ್‌ ಹೇಳಿದ್ದು ಹೀಗೆ: "ನಾನು ಒಳ ಹೋದಾಗ, ನನಗೆ ಪಾತ್ರವನ್ನು ಹೇಗೆ ಮಾಡಬೇಕೆಂಬ ಕಲ್ಪನೆ ಇರಲಿಲ್ಲ, ಮತ್ತು ಅಭಿನಯ ಪ್ರದರ್ಶನದ ಸಮಯದಲ್ಲಿ ತಿಳಿದು ಬಂದದ್ದು ಒಂದು ಒಳ್ಳೆಯ ವಿಷಯವಾಗಿತ್ತು. ವಾಸ್ತವದಲ್ಲಿ ಇದನ್ನು ನಂತರ ನಾನು ಬಯಸಿದ್ದೆ, ಆದರೆ ಅದೇನೆಂಬುದು ಸಹ ನನಗೆ ಗೊತ್ತಿರಲಿಲ್ಲ. ನಾನು ವಾಸ್ತವವಾಗಿ ಯಾವುದೇ ಪುಸ್ತಕಗಳನ್ನು ಓದಿರಲಿಲ್ಲ. ಹೀಗಾಗಿ ನನ್ನ ಮನಸ್ಸಿನಲ್ಲಿದ್ದುದು ಇಷ್ಟೇ, 'ನನಗೆ ಈ ಕೆಲಸ ಬೇಕು.' ಕ್ರಿಸ್ಟನ್ ಇದ್ದುದರಿಂದ ಮಾತ್ರವೇ ಇದು ಇಷ್ಟು ಸಾಧ್ಯವಾಯಿತು." ಈ ಪಾತ್ರಕ್ಕೆ ತನ್ನನ್ನು ಆರಿಸಿದ್ದನ್ನು ವಿರೋಧಿಸಿದ ಅಭಿಮಾನಿಯೊಬ್ಬನ ಪ್ರತಿಕ್ರಿಯೆಯ ಕುರಿತು, 2008ರ ಆರಂಭದಲ್ಲಿ ಎಂಟರ್ಟೈನ್ಮೆಂಟ್ ವೀಕ್ಲಿ ಗೆ ವಿಷಯವನ್ನು ಹೊರಗೆಡಹುತ್ತಾ, "ದಯವಿಟ್ಟು, ಬೇರೆ ಯಾರನ್ನಾದರೂ' ಎಂದು ಹೇಳುವ ಅಂಕಿತಗಳನ್ನು ನೋಡಿದ ನಂತರ ನಾನು [ಅಭಿಮಾನಿ ಜಾಲಗಳು ಮತ್ತು ಬ್ಲಾಗುಗಳನ್ನು] ಓದುವುದನ್ನು ನಿಲ್ಲಿಸಿದ್ದೇನೆ" ಎಂದು ತಿಳಿಸಿದ. ಈವ್ನಿಂಗ್‌ ಸ್ಟ್ಯಾಂಡರ್ಡ್‌  ಪತ್ರಿಕೆಯೊಂದಿಗೆ ಅವನು ಮಾತನಾಡುತ್ತಾ, "ಪುಸ್ತಕಗಳು ಒಂದು ಅಗಾಧವಾದ ಅಭಿಮಾನಿ ಬಳಗವನ್ನು ಹೊಂದಿದೆ. ನನಗೆ ಕೋಪೋದ್ರಿಕ್ತ ಅಭಿಮಾನಿಗಳಿಂದ ಈಗಾಗಲೇ ಚೀಲಗಟ್ಟಲೇ ಪತ್ರಗಳು ಬಂದಿವೆ. ನಾನು ಡಿಗೊರಿಯಾಗಿರುವುದರಿಂದ, ಎಡ್ವರ್ಡ್‌ ಪಾತ್ರವನ್ನು ನಾನು ನಿರ್ವಹಿಸಲು ಆಗದಿರಬಹುದು ಎಂಬುದು ಆ ಪತ್ರಗಳಲ್ಲಿನ ಅಭಿಪ್ರಾಯ. ಅವರು ಹೇಳುತ್ತಿರುವುದು ತಪ್ಪೆಂದು ನಾನು ಸಾಬೀತುಪಡಿಸಬಲ್ಲೆ ಎಂಬುದು ನನ್ನ ನಂಬಿಕೆ."